Á fundi ríkisstjórnar í fyrri viku var samþykkt tillaga iðnaðar - og viðskiptaráðherra þess efnis að ríkisstjórnin beiti sér fyrir því að á fjárlögum fyrir árið 2015 verði 91,5 m.kr. bætt við niðurgreiðslur til húshitunar til að bregðast við fyrirhuguðum hækkunum á kostnaði við rafhitun húsnæðis í þéttbýli . Þær hækkanir má rekja annars vegar til fyrirhugaðra breytinga á neðra þrepi virðisaukaskatts og hins vegar upptöku jöfnunargjalds á raforku , frá og með áramótum , en því gjaldi er ætlað að fjármagna fulla jöfnun kostnaðar við dreifingu raforku í dreifbýli og þéttbýli . Tæplega 10% landsmanna hafa ekki möguleika á notkun jarðvarma til húshitunar og búa því við niðurgreidda rafhitun og að óbreyttu munu framangreindar breytingar á virðisaukaskatti og upptaka jöfnunargjalds raforku koma óhagstæðast út fyrir þann hlut þessara íbúa sem búa í þéttbýli . Er þar um framtíðarlausn þessara mála að ræða sem mun fela í sér að bæði verður búið að jafna að fullu dreifikostnað raforku í dreifbýli og þéttbýli , sem og jafna að fullu kostnað við flutning og dreifingu á raforku til húshitunar hjá þeim sem ekki eiga kost á hitun með jarðvarma .